עדו קמינר

עדו קמינר (נולד ב-1986) הוא פיזיקאי ומהנדס חשמל, פרופסור חבר בפקולטה להנדסת חשמל בטכניון וחבר האקדמיה הצעירה הישראלית. קמינר חוקר את יסודות מכניקת הקוונטים, הפוטוניקה, האופטיקה הקוונטית, ומיקרוסקופיה אלקטרונית. קמינר השלים את כל לימודיו האקדמיים בטכניון, את חלקם עשה עוד בעת שירותו הצבאי ביחידה 8200. כתלמיד בתוכנית המצטיינים בטכניון ובתוכנית פסגות הוא סיים תואר ראשון כפול בהנדסת חשמל ובפיזיקה בהצטיינות יתרה. הוא למד תואר שני ודוקטורט בפיזיקה בהנחיית פרופסור מחקר מוטי שגב. בעבודת הדוקטורט גילה מחלקות חדשות של קרניים מאיצות באופטיקה. על מחקר זה זכה בשנת 2012 בפרס האגודה הישראלית לפיזיקה ובשנת 2014 בפרס האגודה האמריקאית לפיזיקה (APS) לעבודת דוקטורט מצטיינת בתחום פיזיקת לייזרים. לאחר לימודיו השלים פוסט-דוקטורט ב-MIT במלגת רוטשילד ומלגת מארי קירי מטעם הנציבות האירופית. בשנת 2018 הצטרף לסגל הפקולטה להנדסת חשמל ומחשבים בטכניון, והקים במוסד את מעבדת AdQuanta. קמינר הוא חבר במכון לננוטכנולוגיה ע”ש ראסל ברי (RBNI), במרכז הקוונטום ע”ש הלן דילר, ובמכון למצב מוצק. בשנת 2021 פרסמה קבוצת סטודנטים בהנחייתו של קמינר מאמר על תוכנה שפתחו, לגילוי נוסחאות מתמטיות ואותה כינו מכונת רמנוג'אן(אנ'), על שם המתמטיקאי סריניוואסה רמנוג'אן. קבוצת המחקר השיקה אתר על מנת להגדיל את מעורבותו של הציבור בקידום מחקר מתמטי. בשנת 2020 נכלל ברשימת "40/40 הצעירים המבטיחים" של מגזין דה-מרקר. בשנת 2021 זכה בפרס קריל. באותה שנה זכה גם בפרס בלווטניק למדענים צעירים. בשנת 2022 זכה בפרס Schmidt Polymath Award בסך 2.5 מיליון דולר, מקרן אותה יסד אריק שמידט. באותה שנה הוענקה לו מדליית אדולף לומב(אנ') המוענקת למדען צעיר אשר תרם תרומה ראויה לציון בתחום האופטיקה. בנובמבר 2023 זכה קמינר במענק ERC Consolidator מטעם הנציבות האירופית בסך 2 מיליון אירו. המענק תומך בחוקרים נבחרים המעלים רעיונות מחקריים חלוציים ופורצי דרך. בנובמבר 2023 זכה קמינר אף בפרס לם (ע"ש סטניסלב לם) המוענק מדי שנה לחוקר צעיר בודד שלעבודתו היצירתית במדע או בהנדסה יש פוטנציאל להשפעה חיובית על עתיד הציוויליזציה. לדעת ועדת הפרס, מחקרו של קמינר הביא לשינוי פרדיגמה בהבנת הקרינה של אלקטרון חופשי. קמינר פרסם מאמרים בירחונים המדעיים המובילים בעולם, בהם Nature ו-Science. שני הוריו וסבו של קמינר הם בוגרי הטכניון. מעבדת AdQuanta בטכניון מכונת רמנג'ואן, בביצוע עדו קמינר, סרטון באתר יוטיוב(באנגלית) עדו קמינר, באתר גוגל סקולר פרופ' עדו קמינר, האקדמיה הישראלית הצעירה רענן שקד, "שבועות עשינו ניסויים ולא הצלחנו. ואז ראינו את הקוונטים בעיניים, זה מטורף", באתר ynet, 29 באוקטובר 2021 2014 Carl E. Anderson Division of Laser Science Dissertation Award Recipient: Ido Kaminer. American Physical Society Gal Raayoni, et al. Generating conjectures on fundamental constants with the Ramanujan Machine. Nature 590, 67–73 (2021). doi.org/10.1038/s41586-021-03229-4 The Ramanujan Machine חוקרים בטכניון פיתחו "מחולל השערות" המייצר השערות מתמטיות, והפיקו באמצעותו כמה השערות שחלקן לא היו ידועות עד כה. את המחקר שהתפרסם בכתב העת Nature ערכו סטודנטים לתואר ראשון מפקולטות שונות בהנחיית ד"ר עדו קמינר מהפקולטה להנדסת חשמל ע"ש ויטרבי. הטכניון - מכון טכנולוגי לישראל, 4 בפברואר 2021 40/40 הצעירים המבטיחים: עדו קמינר, 34. דה-מרקר, 2 בנובמבר 2020 Ido Kaminer – Explore the quantum nature of light and its applications. Wolf Foundation IDO KAMINER 2021 ISRAEL AWARD WINNER — FACULTY. Blavatnik Awards Dr. Ido Kaminer 2022 Polymaths Award Winner. Schmidt Polymath Award Ido Kaminer. Optica פרופ' עדו קמינר מהטכניון זכה במענק ERC Consolidator, הטכניון, 23 בנובמבר 2023 Ido Kaminer: List of funded projects. ERC - List of Funded Projects and Evaluated Proposals גדעון לב, בינה מלאכותית שלא רק תפתור בעיות, אלא תצביע על הבעיות שהכי חשוב לפתור. הארץ, 15 ביולי 2022 Stanisław Lem European Research Prize Lem Prize 2023 awarded to Professor Ido Kaminer. Wrocław University of Science and Technology